b'\n_START_ARTICLE_\nT\xc3\xb6\xc3\xb6stuslik kompuutertomograaf\n_START_PARAGRAPH_\nT\xc3\xb6\xc3\xb6stuslik kompuutertomograaf (KT) on seade, mis loob r\xc3\xb6ntgenikiirguse abil skaneeritud objektist kolmem\xc3\xb5\xc3\xb5tmelise kujutise. T\xc3\xb6\xc3\xb6stusliku KT skaneerimist kasutatakse paljudes t\xc3\xb6\xc3\xb6stusharudes detailide sisemiseks kontrolliks. T\xc3\xb6\xc3\xb6stusliku KT-skaneerimise peamised kasutusv\xc3\xb5imalused on vigade avastamine, metroloogia, montaa\xc5\xbei anal\xc3\xbc\xc3\xbcs ja p\xc3\xb6\xc3\xb6rdtehnoloogilised rakendused.\n_START_SECTION_\nSkannerite t\xc3\xbc\xc3\xbcbid\n_START_PARAGRAPH_\nJoonkiire skaneerimine on traditsiooniline t\xc3\xb6\xc3\xb6stusliku KT skaneerimise protsess. Tekitatakse r\xc3\xb6ntgenikiired, mis kollimeeritakse \xc3\xbcheks jooneks. Seej\xc3\xa4rel transleeritakse r\xc3\xb6ntgenikiired \xc3\xbcle skaneeritava objekti ja detektor kogub andmed kokku. Andmed rekonstrueeritakse ja luuakse 3D- (ruumiline) pildiesitlus. _NEWLINE_Koonuskiire skaneerimisel asetatakse skaneeritav osa p\xc3\xb6\xc3\xb6rlevale lauale. Kui objekt p\xc3\xb6\xc3\xb6rleb, tekitab r\xc3\xb6ntgenikiirte koonus suure hulga 2D-pilte, mis salvestatakse detektori kaudu. Seej\xc3\xa4rel t\xc3\xb6\xc3\xb6deldakse 2D-pilte, et saada 3D- (ruumiline) pildiesitlus.\n_START_SECTION_\nAjalugu\n_START_PARAGRAPH_\nT\xc3\xb6\xc3\xb6stuslik KT-skaneerimise tehnoloogia v\xc3\xb5eti kasutusele 1972. aastal, kui Godfrey Hounsfield leiutas KT-skanneri meditsiiniliseks otstarbeks. Leiutisega p\xc3\xa4lvis ta Nobeli auhinna meditsiinis, mida jagas koos Allan McLeod Cormackiga. Lisaks visuaalsele kontrollile, mida kasutatakse peamiselt meditsiini valdkonnas (meditsiiniline KT-skaneerimine), on mitmed KT-skaneerimise edusammud v\xc3\xb5imaldanud selle kasutamist metroloogia t\xc3\xb6\xc3\xb6stuse valdkonnas.'